Bosna i Hercegovina

Federacija Bosne i Hercegovine

Kanton Središnja Bosna/

Srednjobosanski kanton

Općina Kiseljak

Načelnik općine Kiseljak

Broj: 01-11-4000/21

Kiseljak, 09.12.2021. godine

UDRUGAMA NA PODRUČJU OPĆINE KISELJAK

O B A V I J E S T

Poštovane,

 nevladine organizacije, sportske i kulturne udruge, koje ste korisnici sredstava Općine Kiseljak, **OBVEZNI STE**, sukladno članku 21. Odluke o kriterijima, načinu i postupku raspodjele sredstava iz proračuna Općine Kiseljak za sufinanciranje projekata iz oblasti kulture, mladih, ekologije i zaštite životinja, te članku 19. Odluke o raspisivanju javnog natječaja za dodjelu sredstava iz proračuna Općine Kiseljak za sufinanciranje projekata iz oblasti kulture, mladih i ekologije u 2021. godini, **PRAVDATI** dobivena financijska sredstva do **31.01. 2022. godine.**

 Korisnici trebaju Službi za opću upravu i društvene djelatnosti Općine Kiseljak dostaviti narativno i financijsko izvješće o realizaciji sredstava , na tipskom obrascu za pravdanje utrošenih sredstava. U privitku korisnik se obvezuje dostaviti prateću financijsku dokumentaciju (kopija faktura, ugovora i sličnih dokumenata, a kao dokaz o plaćanju kopije naloga za plaćanje, kopije izvoda, kao i druga dokumenta kojima se dokazuje utrošak i realizacija odobrenih sredstava kao i fotodokumentaciju).

 Troškovi nastali pri realizaciji projekta moraju se odnositi isključivo na namjenu utvrđenu u ugovoru za koju su sredstva dodijeljena.

 Ukoliko korisnik sredstva ne postupi sukladno odredbama ovih članaka, mjerodavna služba Općine Kiseljak će nakon prethodne pismene opomene pokrenuti postupak za raskid ugovora i tražiti povrat sredstava sudskim putem.

 Također, prijave korisnika koji nisu opravdali sredstva dobivena po Javnom pozivu u 2021. godini, neće se uzeti u razmatranje za financiranje/sufinanciranje projekata po Javnom pozivu u 2022. godini.

U privitku možete preuzeti obrazac financijskog izvješća.

S poštovanjem.

 Načelnik općine Kiseljak

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mladen Mišurić-Ramljak, dipl.ing